બાદમાં મોડીરાત્રે ફરીથી એક સિંહ પાણી પીવા માટે આવ્યો હતો અને જાણે પાણી પીને ખુશ થયો હોય તેમ મોજમાં આવી ખેડૂતના કેમેરા સામે જ આળોટવા લાગી મસ્તી કરવા લાગ્યો હતો. પાણી જોઇન ખુશ થયેલા નરાજે ફોટા પાડી રહેલા ખેડૂત સામે પણ વાંધો ઉઠાવ્યો નહોતો અને પાણી પીવાનું ચાલુ રાખીને બરાબર કેમેરા સામે એક પોઝ આપ્યો હોય તે રીતે ફોટો ક્લિક કરવામાં આવ્યો છે. આમ તો સરકાર દ્વારા જંગલમાં નાની નાની તળાવડીઓ ભરીને પાણીની વ્યવસ્થા કરવામાં આવતી હોય છે પરંતુ ગરમીના સમયમાં દૂર નીકળી આતા સાવજોએ ઘણી વાર પાણી વિના ટળવળવું પડે છે ત્યારે આ દ્રશ્યો સર્જાતા હોય છે.